บิ๊กตู่ ถก ก.ตร.-ก.ต.ช. ลั่น ใครทำไม่ถูก ต้องถูกลงโทษ 
บิ๊กตู่ ถก ก.ตร.-ก.ต.ช. ชี้ คดีอาชญากรรมทางเทคโนโลยี เพิ่มมากขึ้น จำเป็นต้องปรับปรุง บช.สอท.ยัน อยากให้ทุกคนเห็นความสำคัญ ก.ม.-การทำงานหน้าที่ ลั่น คนทำไม่ถูก ต้องลงโทษวันที่ 30 ก.ค. ที่สำนักงานตำรวจแห่งชาติ (สตช.) พล.อ. ประยุทธ์ จันทร์โอชา นายกรัฐมนตรี และรมว.กลาโหม เป็นประธานการประชุมคณะกรรมการข้าราชการตำรวจ (ก.ตร.) ครั้งที่ 6/2563 และเป็นประธานการประชุมคณะกรรมการนโยบายตำรวจแห่งชาติ (ก.ต.ช.) ครั้งที่ 2/2563 ที่ห้องประชุมศรียานนท์ ชั้น 2 โดยมี พล.ต.อ.จักรทิพย์ ชัยจินดา ผบ.ตร. พล.ต.อ.สุวัฒน์ แจ้งยอดสุข รองผบ.ตร.และผู้บังคับบัญชาระดับสูง ต้อนรับ โดยวาระที่น่าสนใจ อาทิ การรายงานการดำเนินการของ อ.ก.ตร.วินัย อุทธรณ์ การกำหนดตำแหน่งเพื่อรองรับการจัดตั้งกองบัญชาการตำรวจสืบสวนสอบสวนอาชญากรรมทางเทคโนโลยี (บช.สอท.)ต่อมาเวลา 11.50 น. ภายหลังการประชุม พล.อ.ประยุทธ์ กล่าวว่า ได้เน้นย้ำการบังคับใช้กฎหมายด้านเทคโนโลยี ที่ปัจจุบันเทคโนโลยีเปลี่ยนแปลงไปมาก ต้องปรับการทำงานหน่วยงานให้เหมาะสม ในการจัดตั้งกองบัญชาการตำรวจสืบสวนสอบสวนอาชญากรรมทางเทคโนโลยี (บช.สอท.) เนื่องจากวันนี้มีผู้ร้องเรียนแจ้งความเข้ามาเป็นจำนวนมาก เมื่อเทียบช่วง 5 ปีที่ผ่านมา จึงจำเป็นต้องปรับปรุงองค์กร คนและเครื่องไม้เครื่องมือต่างๆ โดยไม่ได้เพิ่มบุคลากร แต่เป็นการปรับเกลี่ยภายในสตช.เองนายกฯ กล่าวว่า นอกจากนี้ยังได้พิจารณาเรื่องการลงโทษ ได้ให้แนวทางขอให้ สตช.ให้ข้อมูลที่เป็นตัวเลขทางวิทยาศาสตร์ว่า ในแต่ละเดือนทำอะไรไปบ้าง อย่างไร เป็นคดีประเภทไหน ปลดไปเท่าไร อุทธรณ์เท่าไร ต้องมีรายละเอียด ไม่อย่างนั้นประชาชนอาจจะไม่ทราบ เพราะบางเรื่องเปิดเผยได้ ตาม พ.ร.บ. ข้อมูลข่าวสาร ของข้าราชการ เพื่อให้ทุกคนให้ความสำคัญกับเรื่องกฎหมายกับการทำงานของเจ้าหน้าที่ ผู้ใดทำไม่ถูกต้อง ต้องถูกลงโทษตามสถานไป
บิ๊กตู่ ถก ก.ตร.-ก.ต.ช. ชี้ คดีอาชญากรรมทางเทคโนโลยี เพิ่มมากขึ้น จำเป็นต้องปรับปรุง บช.สอท.ยัน อยากให้ทุกคนเห็นความสำคัญ ก.ม.-การทำงานหน้าที่ ลั่น คนทำไม่ถูก ต้องลงโทษ 
ประยุทธ์ จันทร์โอชา,ก.ตร.-ก.ต.ช.,อาชญากรรมทางเทคโนโลยี,จักรทิพย์ ชัยจินดา,ตำรวจสืบสวนสอบสวนอาชญากรรมทางเทคโนโลยี,บช.สอท.,ข่าวทั่วไป